sumalatha 138 Views interest rates , Nirmala Sitharaman
Nirmala Sitharaman
న్యూఢిల్లీ: ఆర్థిక మంత్రి నిర్మలా సీతారామన్‌ సోమవారం ప్రభుత్వ రంగ బ్యాంకుల (పీఎస్‌బీలు) అధిపతులతో పాటు హచ్‌డీఎఫ్‌సీ బ్యాంక్‌, ఐసీఐసీఐ బ్యాంక్‌, యాక్సిస్‌ బ్యాంక్‌, కోటక్‌ మహీంద్రా బ్యాంక్‌, సిటీ బ్యాంక్‌ అధిపతులతో ప్రత్యేకంగా సమావేశం నిర్వహించి రుణ రేట్ల ప్రయోజన బదిలీపై చర్చించారు.  బ్యాంకర్లందరూ ఆర్‌బీఐ పరపతి విధాన సమీక్ష ప్రకారం, రుణ రేట్లను సవరించేందుకు అంగీకారం తెలిపినట్లు సమావేశం అనంతరం ఆర్థిక మంత్రి ప్రకటించారు. 2018 డిసెంబరు నుంచి ఆర్‌బీఐ మూడు దఫాలుగా పావు శాతం చొప్పున కీలక రేట్లను తగ్గించింది. ప్రస్తుత ఆర్థిక సంవత్సరంలో మూడో ద్వైమాసిక ద్రవ్య, పరపతి విధాన సమీక్ష సమావేశాలు సోమవారం ప్రారంభమయ్యాయి. నిర్ణయం 7న (బుధవారం) వెల్లడి కానుంది. ఈ సమీక్షలోనూ పావు శాతం మేర కీలక రేట్ల కోత ఉండొచ్చని విశ్లేషకుల అంచనా.
తాజా ఇ పేపరు వార్తల కోసం క్లిక్‌ చేయండి: https://epaper.vaartha.com/